Diari Oficial de la Generalitat Valenciana


Sumari del DOGV 9968, del 29-10-2024 (2024/10402)

RESOLUCIÓ de 3 d'octubre de 2024, per la qual es regula i es concedix una subvenció directa al Consell de Col·legis de Mediadors d’Assegurances de la Comunitat Valenciana, a l’Associació Professional de Corredors i Corredories d’Assegurances i l’Associació de Corredors d’Assegurances de la Comunitat Valenciana. Exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9968

Data del DOGV
:   29-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10425

CVE
:   UJPL-U-6780-15791

Data del document
:   03-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * ajuda pública
    * col·legi professional

L’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que podran concedir-se de manera directa les subvencions previstes nominativament en la Llei de pressupostos de la Generalitat, entenent-se com a tals les que arrepleguen inequívocament en els seus annexos l’objecte, la dotació pressupostària i les persones destinatàries.

D’acord amb este article legal, la concessió de les subvencions previstes nominativament en la Llei de pressupostos de la Generalitat es podrà formalitzar mitjançant una resolució de la persona titular del departament gestor del crèdit pressupostari al qual s’imputa l’ajuda. La resolució tindrà caràcter de bases reguladores de la subvenció, i regularà el seu contingut mínim, així com alguns dels tràmits que s’han de desenrotllar durant el procediment de la seua elaboració.

En el pressupost de la Generalitat per a 2024, en la secció 06, Conselleria d’Hisenda, Economia i Administració Pública, servici 02, Secretaria Autonòmica d’Hisenda i Finançament, Centre Gestor 03, DG de Finançament, i Programa 631B00, Política Financera, consta la línia de subvenció S0588000, amb la denominació «Suport a la mediació d’assegurances», amb un import total de 90.000 € (noranta mil euros), que té com a descripció i finalitat afavorir la formació exigida legalment, d’acord amb la Llei de distribució d’assegurances, a les persones que es dediquen a la mediació d’assegurances o que volen treballar en este espai professional a la Comunitat Valenciana.

En el Pla estratègic de subvencions de la Conselleria d’Hisenda, Economia i Administració Pública per al període 2024-2026, aprovat per la Resolució de 21 de març de 2024, de la consellera d’Hisenda, Economia i Administració Pública (DOGV 9821, 04.04.2024), apareix arreplegada la línia de subvenció nominativa S0588, «Suport a la mediació d’assegurances» (fitxa número 20), que coincidix el seu detall amb els termes detallats en el paràgraf anterior.

El Consell de Col·legis de Mediadors d’Assegurances de la Comunitat Valenciana és una corporació de dret públic, els fins essencials del qual són: a) coordinar els col·legis de mediadors d’assegurances que l’integren; b) representar la professió dins de l’àmbit de la Comunitat Valenciana, i les que els estatuts dels mateixos col·legis li atorguen; c) recopilar i elaborar les normes deontològiques de la professió; d) representar i defendre els interessos professionals dels col·legiats quan tinguen àmbit o repercussió dins de la Comunitat Valenciana, i e) relacionar-se, en nom dels col·legis que l’integren, amb les institucions de la Generalitat, en particular amb la direcció general competent en matèria de mediació d’assegurances, a fi de facilitar la col·laboració i l’entesa per a millorar la satisfacció dels interessos socials i professionals la defensa dels quals tenen encomanada.

L’Associació Professional de Corredors i Corredories d’Assegurances (APROCOSE) té com a objecte la promoció i el desenrotllament empresarial, en el sentit més ampli del seu concepte, de l’activitat de corredor d’assegurances, així com la seua representativitat davant d’administracions, associacions empresarials, entitats asseguradores, associacions de consumidors i usuaris, agents socials, etc., amb l’objectiu d’aconseguir més divulgació, comprensió i valoració de l’activitat professional del corredor d’assegurances.

L’Associació de Corredors d’Assegurances de la Comunitat Valenciana (ACS-CV) és l’associació composta per corredors i corredories d’assegurances, amb presència a la Comunitat Valenciana. Va ser constituïda el 1993 per a la defensa, la representació i el foment dels interessos generals de la professió de la mediació d’assegurances.

Esta subvenció té com a finalitat afavorir la formació exigida legalment, d’acord amb la Llei de distribució d’assegurances, a les persones que es dediquen a la mediació d’assegurances o que volen treballar en este espai professional a la Comunitat Valenciana.

Per tot el que s’ha exposat, i després d’haver seguit els tràmits que s’arrepleguen en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en virtut del Reglament orgànic i funcional de la Conselleria d’Hisenda, Economia i Administració Pública, aprovat pel Decret 133/2023, de 10 d’agost, del Consell,

RESOLC

*Primer. Objecte*

D’acord amb l’assignació pressupostària prevista en la vigent Llei de pressupostos de la Generalitat per a l’exercici 2024, esta resolució té com a objecte regular la concessió directa d’una subvenció de caràcter nominatiu destinada a afavorir la formació exigida legalment, d’acord amb la Llei de distribució d’assegurances, a les persones que es dediquen a la mediació d’assegurances o que volen treballar en este espai professional.

*Segon. Activitats a realitzar per les persones beneficiàries*

Activitats de formació i difusió, assessorament, impuls i foment per les persones, tant físiques com jurídiques, que es dediquen a la mediació d’assegurances o que vullguen treballar en este espai professional.

Les actuacions que constituïxen l’objecte de la subvenció, l’import total de la qual per a cada entitat beneficiària en cap cas podrà superar els imports establits en el resolc quint d’esta resolució, són les detallades per les entitats beneficiàries en les memòries presentades davant la Direcció General de Finançament, i que es concreten de la manera següent:

Per part del Consell de Col·legis de Mediadors d’Assegurances de la Comunitat Valenciana, i d’acord ambl que es detalla en la seua memòria de data 27 de juny de 2024, les actuacions subvencionables són: 1r) curs «Programa Supérate» de desenrotllament directiu, impartit per l’Escola d’Empresaris, Fundació de la Comunitat Valenciana-EDEM; 2n) tres cursos ludificats de 25 hores per a mediadors d’assegurances, així com per als seus empleats i col·laboradors, impartits per Mediaseguros Fundació de la Comunitat Valenciana; 3r) tres cursos d’alt nivell sobre branques d’assegurances específiques, per part de l’Associació Espanyola de Gerència de Riscos i Assegurances-Agers; 4t) gastos de l’informe d’auditoria a presentar juntament amb la justificació de la subvenció.

Per part de l’Associació Professional de Corredors i Corredories d’Assegurances (APROCOSE), i segons el que es detalla en la seua memòria de data de 28 de juny de 2024, les actuacions subvencionables són: 1r) participació en Forinvest 2024 (celebrat en Fira València els dies 6 i 7 de març de 2024); 2n) celebració l’11/06/2024 de la XXI edició de l’acció formativa «Quieres Saber»; 3r) celebració, el 13/11/2024, de la XXII edició de l’acció formativa «Quieres Saber».

Per part de l’Associació de Corredors d’Assegurances de la Comunitat Valenciana (ACS-CV), i d’acord ambl que es detalla en la seua memòria de data de 4 de juny de 2024, les actuacions formatives subvencionables són les següents: «Els multirisc: com reclamar a les asseguradores», «El risc en el contracte de l’assegurança», «Conveni entre asseguradores», «Decidix quant d’estrés vols en la teua vida», «Gerència de riscos», «L’assegurança de responsabilitat civil», «Jornada tècnica de mediadors», «Conquesta amb les teues paraules», «Gestió de xarxes socials». Així mateix, s’inclouen com a gastos subvencionables determinats gastos de gestió i administració d’ACS-CV, en els quals caldrà complir el que exigix el resolc tercer, lletra f, d’esta resolució.

*Tercer. Gastos subvencionables*

Seran gastos subvencionables els gastos que realitzen les entitats beneficiàries per al desenrotllament de les activitats detallades en el resolc segon, sempre que siguen necessàries per a la seua consecució; corresponguen de manera indubtable a l’activitat subvencionada, d’acord amb la naturalesa d’esta, i hagen sigut efectivament realitzades entre l’1 de gener i el 30 de novembre de 2024, pels conceptes següents:

a) Gastos derivats de l’arrendament i transport d’equips necessaris per a l’activitat subvencionada.

b) Gastos corresponents a material i subministraments fungibles, entesos com a tals aquells productes o béns mobles la vida útil dels quals no siga superior a un any, utilitzats en l’activitat formativa.

c) Gastos de publicitat, difusió i promoció de les activitats subvencionades.

d) Les retribucions del personal formador intern i extern directament relacionat amb la intervenció subvencionada. També es poden incloure les retribucions del personal que, tot i no ser formador de l’acció formativa, fa tasques de suport tècnic relacionades directament amb el procés d’aprenentatge, assessorament i orientació a l’alumnat, fins a un màxim del 10 % de l’import de la subvenció concedida.

Es podran incloure salaris, assegurances socials, dietes i gastos de locomoció, en el supòsit de contractació laboral, i gastos de contractació, en el supòsit de contracte de servicis.

e) Gastos corresponents a la contractació de servicis tècnics i professionals independents per a la implantació de les activitats subvencionades, inclosos els derivats del pagament a ponents, conferenciants o moderadors per la seua intervenció en qualsevol de les actuacions subvencionades.

En la contractació de servicis tècnics i professionals independents, caldrà ajustar-se al que s’establix en l’article 31.3 de la Llei 38/2003, de 17 de novembre, general de subvencions:

Quan l’import del gasto subvencionable supere les quanties establides en la Llei 9/2017, de 8 de novembre, de contractes del sector públic per als contractes menors, el beneficiari haurà de sol·licitar com a mínim tres ofertes de proveïdors diferents, amb caràcter previ a la contractació de la prestació del servici o l’entrega del bé, llevat que per les seues característiques especials no hi haja en el mercat un nombre suficient d’entitats que el realitzen, el presten o el subministren, o llevat que el gasto s’haja efectuat amb anterioritat a la subvenció. L’elecció entre les ofertes presentades, que s’haurà d’aportar en la justificació, o, si és el cas, en la sol·licitud de subvenció, es realitzarà segons criteris d’eficiència i economia, i s’haurà de justificar expressament l’elecció en una memòria, quan no recaiga en la proposta econòmica més avantatjosa.

f) Gastos propis del funcionament regular de l’entitat beneficiària, que servisquen de sustentació perquè siga possible l’execució de la intervenció i que són atribuïbles a esta, en la mesura que estos costos corresponguen al període en què efectivament es realitza la intervenció, sense que es puga excedir el 5 per cent del total de la subvenció concedida. De conformitat amb el que s’establix en l’article 31.9 de la Llei general de subvencions, estos gastos s’hauran d’imputar per les entitats beneficiàries a l’activitat subvencionada en la part que raonablement corresponga a esta, d’acord amb principis i normes de comptabilitat generalment admeses i, en tot cas, en la mesura que estos costos corresponguen al període en què efectivament es du a terme l’activitat.

g) Gastos de l’informe d’auditoria.

Tindran la consideració de gasto efectiu les quantitats satisfetes per les entitats beneficiàries en concepte d’IVA i la resta d’impostos indirectes a compte del gasto en les activitats objecte de l’ajuda, sempre que l’import no puga ser recuperat, totalment o parcialment, per esta, i s’haurà d’acreditar este aspecte.

En cap cas seran subvencionables les adquisicions d’immobilitzat, material o immaterial, de tota mena.

*Quart. Entitats beneficiàries*

Les entitats beneficiàries de la subvenció directa són:

–  Consell de Col·legis de Mediadors d’Assegurances de la Comunitat Valenciana, amb CIF F7272034R.

– Associació Professional de Corredors i Corredories d’Assegurances (APROCOSE), amb CIF I10233862.

– Associació de Corredors d’Assegurances de la Comunitat Valenciana (ACS-CV), amb CIF M09696136.

*Quint. Crèdit pressupostari al qual s’imputa el gasto i quantia de la subvenció*

Segons el que es preveu en la Llei de pressupostos de 2024, i el projecte presentat, es concedix una subvenció directa per import màxim de:

– Consell de Col·legis de Mediadors d’Assegurances de la Comunitat Valenciana: 40.000 € (quaranta mil euros).

– Associació Professional de Corredors i Corredories d’Assegurances (APROCOSE): 25.000 € (vint-i-cinc mil euros).

– Associació de Corredors d’Assegurances de la Comunitat Valenciana (ACS-CV): 25.000 € (vint-i-cinc mil euros).

Una vegada acreditat el compliment de la finalitat per a la qual s’atorga, i aprovada la justificació dels gastos presentats, este import s’abonarà amb càrrec a la línia de subvenció V821910503, de l’aplicació pressupostària 75.30.63.861.M69.622.06 de l’estat de gastos del pressupost de la Generalitat per a l’exercici 2024.

*Sext. Compatibilitat de l’ajuda*

L’ajuda concedida serà compatible amb altres subvencions, ajudes, ingressos o recursos que procedisquen de qualsevol administració o ens públic o privat nacional, de la Unió Europea o d’organismes internacionals, i que s’hagen concedit per a la mateixa finalitat que preveu esta resolució. Esta compatibilitat estarà condicionada al fet que l’import de les ajudes, aïlladament o en concurrència amb altres, no supere el cost de l’activitat subvencionada, tot això de conformitat amb l’article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.

*Sèptim. Comunicació de l’ajuda a la Comissió Europea*

Esta subvenció té la consideració d’ajuda *de minimis*  (és a dir, les ajudes concedides a la mateixa empresa durant un període donat i que no sobrepassen un determinat import fix) i es concedix a l’empara del Reglament (UE) número 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes *de minimis*  (DO L, de 15.12.2023).

El finançament estatal que complisca els criteris especificats en l’article 107, apartat 1, del Tractat de funcionament de la Unió Europea constituïx ajuda estatal i s’ha de notificar a la Comissió de conformitat amb l’article 108, apartat 3, del Tractat. No obstant això, de conformitat amb l’article 109 del Tractat, el Consell pot determinar les categories d’ajudes que queden exemptes d’esta obligació de notificació. De conformitat amb l’article 108, apartat 4, del Tractat, la Comissió pot adoptar reglaments relatius a estes categories d’ajudes estatals. En el Reglament (UE) 2015/1588, el Consell va decidir, de conformitat amb l’article 109 del Tractat, que les ajudes *de minimis*  podien constituir una d’estes categories. Sobre esta base, es considera que les ajudes *de minimis*  no reunixen tots els criteris establits en l’article 107, apartat 1, del Tractat i, per tant, no estan subjectes al procediment de notificació.

El Reglament 2023/2831 citat s’aplica a esta subvenció atés que el sector d’activitat de les seues tres entitats beneficiàries no es troba entre els exclosos del seu àmbit aplicable (article 1, apartat 1). Així, la subvenció queda subjecta als límits i les condicions que s’establixen en este Reglament i, especialment, als previstos en l’article 3, apartats 2 a 4.

D’acord amb l’article 3.2 del Reglament, l’import total de les ajudes *de minimis*  concedides per un estat membre a una única empresa no excedirà els 300.000 € durant qualsevol període de tres anys.

A l’efecte del límit indicat en el paràgraf anterior, les ajudes s’expressaran com a subvenció en efectiu. Totes les xifres emprades es consideraran com a quanties brutes, és a dir, abans que s’efectuen deduccions d’impostos o altres càrregues. Quan l’ajuda es concedisca en una forma que no siga una subvenció, l’import de l’ajuda serà en equivalent de subvenció bruta.

Les ajudes *de minimis*  concedides d’acord ambl Reglament (UE) 2023/2831 es podran acumular amb les ajudes *de minimis*  concedides d’acord ambls reglaments següents:

1. Reglament (UE) 2023/2832, de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes *de minimis*  concedides a empreses que presten servicis d’interés econòmic general.

2. Reglament (UE) 1408/2013, de la Comissió, i Reglament (UE) de la Comissió 717/2014 fins al límit màxim establit en l’article 3, apartat 2, del Reglament (UE) 2023/2831.

Per contra, les ajudes *de minimis*  concedides d’acord ambl Reglament (UE) 2023/2831 no s’acumularan amb cap ajuda estatal en relació amb els mateixos gastos subvencionables ni amb ajudes estatals per a la mateixa mesura de finançament de risc, si esta acumulació excedix la intensitat d’ajuda o l’import d’ajuda més elevat que corresponga fixat en les circumstàncies concretes de cada cas per un reglament d’exempció per categories o una decisió adoptats per la Comissió. Les ajudes *de minimis*  que no es concedisquen per a costos subvencionables específics ni es puguen atribuir a costos subvencionables específics es podran acumular a ajudes estatals concedides en virtut d’un reglament d’exempció per categories o una decisió adoptats per la Comissió.

D’acord amb l’article 7.4 del Reglament 2023/2831, quan un estat membre projecte concedir una ajuda *de minimis*  a una empresa d’acord amb este Reglament esmentat haurà d’informar l’empresa, per escrit o per mitjans electrònics, de l’import de l’ajuda expressat en equivalent de subvenció bruta i del seu caràcter *de minimis*, fent referència expressa a este Reglament. Abans de concedir l’ajuda, l’estat membre obtindrà de l’empresa de què es tracte una declaració, escrita o per mitjans electrònics, referent a qualssevol altres ajudes *de minimis*  rebudes durant qualsevol període de tres anys i que estiguen subjectes a este Reglament o a altres reglaments *de minimis*.

El moment en què s’ha de considerar concedida una ajuda *de minimis*  és aquell en el qual es reconega a l’empresa el dret legal a rebre l’ajuda en virtut del règim jurídic nacional que s’aplique, amb independència de la data de pagament de l’ajuda *de minimis*  a l’empresa.

La Direcció General de Finançament haurà de complir les obligacions següents:

– Informar les entitats beneficiàries, per escrit o per mitjans electrònics, de l’import de l’ajuda, expressat en equivalent de subvenció bruta, i del seu caràcter *de minimis*, fent referència expressa al Reglament (UE) 2023/2831.

– Abans de concedir l’ajuda, obtindre de les empreses de què es tracte una declaració, escrita o per mitjans electrònics, referent a qualssevol altres ajudes *de minimis*  rebudes durant qualsevol període de tres anys i que estiguen subjectes al Reglament 2023/2831 o a altres reglaments *de minimis*.

– A través de la Direcció General de Fons Europeus, i prèvia sol·licitud per escrit de la Comissió, facilitar a esta, en un termini de vint dies hàbils o en el termini superior que s’establisca en la sol·licitud, tota la informació que la Comissió considere necessària per a determinar si s’han complit les condicions establides en el Reglament 2023/2831 i, especialment, l’import total de l’ajuda *de minimis*  rebuda per qualsevol empresa, d’acord ambl Reglament 2023/2831 i altres reglaments *de minimis*.

D’acord amb el que s’estipula en els articles 3, 5 i 6 del Reglament (UE) 2023/2831, de 13 de desembre, de 2023, les entitats beneficiàries han aportat la documentació següent:

– Declaració responsable referent a totes les altres ajudes *de minimis*  obtingudes en qualsevol període de tres anys previs.

– Declaració responsable sobre si han rebut altres ajudes públiques o privades destinades a atendre els mateixos gastos subvencionables, sotmeses a un reglament d’exempció o a una decisió adoptada per la Comissió.

*Octau. Òrgan gestor*

Es delega en la persona titular de la Direcció General de Finançament la gestió i el control d’esta ajuda, així com la comprovació que s’executa de manera correcta, i l’aprovació dels justificants de gasto i la resolució de pagament procedent; per a fer-ho, es tindrà en compte el compliment de la memòria d’activitats i el pressupost econòmic que les entitats prèviament han remés a la Direcció General de Finançament.

El control administratiu s’efectuarà a través de la revisió de la documentació justificativa, en els termes establits en esta resolució. Este control administratiu s’efectuarà sobre el 100 % dels justificants de gasto i l’entitat haurà d’aportar un compte justificatiu amb informe d’auditor.

El control sobre el terreny, a fi de la comprovació material de l’efectiva realització de les activitats que se subvencionen, s’efectuarà mitjançant l’assistència de personal de la Direcció General de Finançament a, almenys, el 20 % de les activitats divulgatives, com per exemple cursos, seminaris i conferències, o altres activitats de naturalesa similar que, en cas que siga necessari, puguen organitzar les entitats beneficiàries a la Comunitat Valenciana, a fi de comprovar la realització efectiva.

*Nové. Procediment de la concessió*

El procediment de concessió de l’ajuda és el que preveu l’article 168.1.A de la Llei 1/2015, de 6 de febrer, d’hisenda pública, del sector públic instrumental i de subvencions, en relació amb l’article 22.2.a de la Llei 38/2003, de 17 de novembre, general de subvencions, i 65 del seu reglament, aprovat pel Reial decret 887/2006, de 21 de juliol.

*Dècim. Obligacions de les entitats beneficiàries*

Les entitats beneficiàries d’esta subvenció queden obligades a:

a) Comunicar a l’òrgan gestor d’esta subvenció la concessió d’altres subvencions, ajudes, ingressos o recursos procedents de qualssevol administracions o ens públics o privats, i concedits per a la mateixa finalitat que preveu esta resolució. Esta comunicació s’haurà de fer tan prompte com es conega, i, en tot cas, amb anterioritat a la justificació de l’aplicació donada als fons percebuts.

b) Sotmetre’s a la normativa sobre supervisió, seguiment i control de subvencions, així com facilitar tota la informació requerida per l’òrgan gestor de la subvenció.

c) Complir les obligacions en matèria de publicitat activa establides en l’article 14 de la Llei general de subvencions; l’article 3 de la Llei 19/2013, de 9 de desembre, de transparència, accés a la informació pública i bon govern; l’article 4 de la Llei 1/2022, de 13 d’abril, de la Generalitat, de transparència i bon govern de la Comunitat Valenciana, i l’article 3 del Decret 105/2017, de 28 de juliol, del Consell, de desplegament de la Llei 2/2015, de 2 d’abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern.

El compliment d’estes obligacions es realitzarà a través del portal web de l’entitat, o utilitzant els mitjans electrònics de l’organització, associació o agrupació a la qual puga pertànyer. També podran complir les seues obligacions a través de la plataforma TEP-Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep>.

Igualment, tot el material gràfic i audiovisual publicitari que es realitze (cartells, fullets, pancartes, DVD, CD i la resta de documentació i material utilitzats) indicarà que l’activitat subvencionada s’efectua en col·laboració amb la Generalitat – Conselleria d’Innovació, Indústria, Comerç i Turisme, i les inclusions o mencions que es facen en les pàgines web oficials per a donar repercussió a les activitats incorporaran, si correspon, el logotip que facilite la Generalitat.

d) Quedar, en tot cas, subjectes a les obligacions que imposa l’article 14, i concordants, de la Llei 38/2003, de 17 de novembre, general de subvencions.

*Onzé. Termini de justificació*

El termini de presentació de la justificació de la subvenció conclourà, en tot cas, abans del dia 5 de desembre de 2024.

*Dotzé. Règim de justificació de la subvenció*

1. Les entitats beneficiàries justificaran la realització de les activitats objecte d’esta ajuda en la forma establida en l’article 30 de la Llei general de subvencions, mitjançant la presentació a la Direcció General de Finançament del corresponent compte justificatiu, d’acord amb el que s’indica en l’article 72 del Reglament de la Llei general de subvencions, que, de conformitat amb esta norma, es compondrà dels documents següents:

a) Compte justificatiu amb aportació d’informe d’auditoria, d’acord amb el que establix l’article 74 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i d’acord amb l’Orde EHA/1434/2007, de 17 de maig.

La persona auditora serà aquella que designen les entitats beneficiàries i siga independent a estes. El compte justificatiu ha d’incorporar una memòria econòmica abreujada que incloga el que preveuen les lletres a, d, e, f i g de l’article 72.2 del reglament mencionat, sense perjuí de l’obligació de les entitats beneficiàries de mantindre a la disposició de la Direcció General de Finançament la documentació de la lletra b de l’article 72.2.

b) Memòria relativa a les actuacions subvencionades, amb la indicació dels resultats aconseguits per estes.

c) Memòria econòmica de les actuacions subvencionades. Esta memòria incorporarà una llista singularitzada dels ingressos i els gastos que comporten les actuacions objecte d’esta ajuda i inclourà els justificants de gasto corresponents a estes, així com la documentació acreditativa del pagament.

Les factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa que s’aporten com a justificació dels gastos corrents acollits a esta ajuda s’ajustaran al que s’establix en el Reial decret 1619/2012, de 30 de novembre, pel qual s’aprova el reglament pel qual es regulen les obligacions de facturació.

En tot cas, s’haurà d’observar el que s’establix en els articles 30 i 31 de l’esmentada general de subvencions, respecte de la justificació de les subvencions públiques i dels gastos subvencionables, respectivament.

d) Una llista detallada d’altres ingressos o subvencions que hagen finançat l’activitat subvencionada amb la indicació de l’import o la seua procedència, o, si és el cas, la declaració responsable del fet que no ha rebut altres subvencions o ajudes o ingressos per a l’actuació objecte d’esta subvenció.

e) Els tres pressupostos que, si correspon, i en aplicació de l’article 31.3 de la Llei 38/2003, de 17 de novembre, general de subvencions, ha d’haver sol·licitat l’entitat beneficiària.

f) Declaració responsable firmada per la persona representant legal de l’entitat sobre el compliment de les obligacions que establix la Llei 38/2003, de 17 de novembre, amb la indicació expressa d’estar al corrent en el pagament d’obligacions per reintegrament de subvencions.

2. En el cas que les entitats beneficiàries no es deduïsquen cap percentatge de les quotes d’IVA suportades, caldrà presentar una declaració jurada pel representant legal, mitjançant la qual es notificarà no tindre dret a practicar deduccions per les quotes d’IVA que puguen suportar. Al mateix temps, ha de presentar un certificat de l’òrgan competent de la Hisenda Pública que acredita que no liquida IVA, o bé certificat de la situació censal i les obligacions.

Pel que fa als documents acreditatius dels pagaments als creditors, com a justificants de pagament s’admetran resguards de transferència (si engloba diverses factures, s’haurà d’aportar la llista detallada d’estes), així com xecs i pagarés, en els termes següents:

1r. Si la forma de pagament és una transferència bancària, esta es justificarà mitjançant el resguard de l’orde de càrrec, en què haurà de figurar en el concepte de la transferència el número de factura o, en defecte d’això, el concepte abonat.

2n. Si la forma de pagament és el xec o pagaré, el document justificatiu consistirà en un rebut, firmat i estampillat pel proveïdor, en què haurà d’especificar-se la factura o documentació justificativa del gasto a què correspon el pagament i la data, el número i la data del xec o, si és el cas, la del venciment del pagaré, i davall de la firma haurà d’aparéixer el nom i el número del NIF de la persona que firma.

La forma de pagament prevista en els dos punts anteriors s’acompanyarà d’una còpia d’extracte bancari del càrrec en compte corresponent a l’operació justificada.

3. Així mateix, les entitats beneficiàries hauran d’acreditar, per mitjà d’un certificat expedit per l’òrgan competent, davant de l’òrgan gestor de la subvenció regulada en esta resolució, els punts següents:

a) Que l’ajuda concedida s’ha registrat degudament en la comptabilitat de l’entitat.

b) Que els fons s’han destinat a realitzar l’activitat per a la qual es van concedir.

c) Que la documentació original acreditativa del gasto realitzat i pagada efectivament es troba en les seues dependències, a la disposició de l’òrgan gestor de la subvenció, de la Intervenció General de la Generalitat i de la Sindicatura de Comptes.

4. D’acord amb el que disposa l’article 31 de la Llei 38/2003, de 17 de novembre, general de subvencions, el cost d’adquisició dels gastos subvencionables haurà de ser d’acord ambl valor de mercat. Si és el cas, l’òrgan gestor podrà fer la comprovació del valor del mercat amb els mitjans assenyalats en l’article 170 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Tretzé. Pagament de la subvenció*

El pagament s’efectuarà mitjançant una transferència al compte bancari de les entitats beneficiàries que estes determinen, una vegada s’haja justificat i acreditat que les entitats es troben al corrent del pagament de les seues obligacions tributàries i davant la Seguretat Social.

*Catorzé. Minoració, anul·lació i reintegrament de la subvenció*

1. Serà procedent la minoració de l’ajuda, amb pèrdua parcial o total del dret al cobrament de la subvenció i, si és el cas, el seu reintegrament amb reembossament de les quantitats ja percebudes, i l’exigència dels interessos de demora des del moment del pagament, en cas que s’incomplisquen els fins per als quals s’atorga la subvenció i s’incomplisca la realització de les actuacions aprovades o dels gastos subvencionables, en el cas de les obligacions i els requisits que s’establixen en esta resolució.

2. Es reduirà proporcionalment la subvenció en cas que la justificació dels gastos realitzats no arribe a la quantia atorgada, així com quan s’haja subvencionat una part del cost total de l’activitat, però no es justifique l’import total del gasto que suposa el desenrotllament de l’activitat mencionada.

3. La presentació extemporània de la justificació, sense que s’haja sol·licitat i concedit una pròrroga expressa i dins del termini, donarà lloc a la incoació d’un procediment per a deixar sense efecte l’acte de concessió de la subvenció. En tot cas, es garantirà el dret de l’audiència de l’interessat. L’incompliment de l’obligació del que assenyala l’apartat 2 del resolc dotze de la resolució, sobre presentació de la documentació justificativa de pagament, donarà lloc a la corresponent obertura d’expedient de revocació i reintegrament.

4. En els casos que preveu l’article 37 de la Llei general de subvencions, els beneficiaris hauran de reintegrar el total o una part de la quantitat percebuda més els corresponents interessos de demora. En estos casos, s’incoarà l’expedient oportú, que, amb l’audiència prèvia de l’interessat, resoldrà la persona titular de l’òrgan gestor de la subvenció.

5. Falsejar o ocultar dades i documents, ja que afecten substancialment la concessió i l’entrega de fons públics, donarà lloc a l’exigència de responsabilitats, tant en l’orde administratiu com en el jurisdiccional competent.

6. A l’efecte del que es disposa en els apartats anteriors, es considerarà, en tot cas, que s’ha produït un incompliment, que comporta la revocació de la subvenció i, si és el cas, el reintegrament total de l’ajuda pagada, més els interessos de demora des del pagament de la subvenció en els casos següents:

a) Modificació no autoritzada d’alguna de les característiques essencials de les actuacions aprovades.

b) Execució o justificació inferior al 50 % del pla inicial aprovat, o al 90 % del pla modificat amb autorització prèvia, sempre que supose executar o justificar per davall del 50 % de l’import del pressupost aprovat inicial.

c) Alteració substancial dels fins per als quals es va concedir la subvenció.

7. La Conselleria d’Hisenda, Economia i Administració Pública podrà realitzar totes aquelles inspeccions tècniques i administratives que es consideren necessàries, amb la finalitat de conformar l’execució correcta de l’actuació subvencionada.

*Quinzé. Règim jurídic aplicable*

Esta subvenció es regirà, a més de fer-ho pel que es disposa en esta resolució, per la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; pels preceptes de caràcter bàsic de la Llei 38/2003, de 17 de novembre, general de subvencions, i el reglament de la llei esmentada, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, i per les altres normes de dret administratiu que siguen aplicables.

*Setzé. Tractament de dades de caràcter personal*

1. L’acceptació d’esta ajuda comportarà el tractament de dades de caràcter personal de les persones sol·licitants per part de la Conselleria d’Hisenda, Economia i Administració Pública, que serà la responsable del tractament, el qual es realitzarà amb la finalitat exclusiva de gestionar l’ajuda d’acord amb el que s’establix en esta resolució; en la Llei 38/2003, de 17 de novembre, general de subvencions, i la seua normativa de desplegament, i, supletòriament, en la Llei 39/2015, d’1 d’octubre, del procediment administratiu comú de les administracions públiques.

2. Les dades personals que s’arrepleguen procediran de les sol·licituds presentades per l’entitat interessada o pel seu representant, que podran accedir en l’adreça web següent al Registre d’activitats de tractament:

<https://hisenda.gva.es/va/registre-de-tractament-de-dades>.

3. Les persones a què es referix esta resolució tenen els drets següents:

a) A sol·licitar l’accés a les seues dades personals, la rectificació o supressió d’estes, la limitació del seu tractament o a oposar-se a este. Per a exercir estos drets han de presentar un escrit davant la Subsecretaria de la Conselleria d’Hisenda, Economia i Administració Pública. Caldrà especificar quins drets sol·liciten que siguen satisfets i, si no autoritzen l’obtenció de dades d’identitat de la persona sol·licitant o, si és el cas, de la representant legal, hauran d’aportar la corresponent documentació acreditativa de la identitat i representació. També podran exercir els seus drets de manera telemàtica mitjançant l’enllaç següent <http://www.gva.es/va/proc19970>.

b) Reclamació davant de l’Agència Espanyola de Protecció de Dades.

Si les persones interessades entenen que han resultat perjudicades pel tractament o en l’exercici dels seus drets, poden presentar una reclamació a l’Agència Espanyola de Protecció de Dades en la seu electrònica accessible en el lloc web <https://www.aepd.es/>.

c) Delegat/ada de protecció de dades.

En tot cas, les persones sol·licitants podran contactar amb el delegat/ada de Protecció de Dades de la Generalitat Valenciana a través de:

Adreça electrònica: [vks@med.la](mailto:bju@fgz.jn)

Adreça postal: passeig de l’Albereda, 16, 46780 València

d) Més informació de protecció de dades: [c651e079-2eb3-4bf6-91e5-c136675638a4 (gva.es)](https://hisenda.gva.es/documents/27005898/933795732/Informaci%C3%B3n+sobre+protecci%C3%B3n+de+datos.pdf/991ee647-657c-4f06-a710-2ef98f30e587?t=7924338516211)

*Desseté. Verificació de dades*

1. D’acord amb el que establix la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l’article 4 de la Llei 40/2015, d’1 d’octubre, de règim jurídic del sector públic, l’òrgan gestor podrà verificar les dades manifestades per les persones interessades amb la finalitat de comprovar l’exactitud d’estes.

2. La potestat de verificació inclou verificar la identitat de la persona sol·licitant o, si és el cas, del seu representant legal, i consultar les dades següents que consten en la Base de dades nacional de subvencions (BDNS): les subvencions i les ajudes que se li han concedit, incloses aquelles a les quals s’aplica la regla *de minimis*, i que la persona sol·licitant no està inhabilitada per a percebre subvencions.

*Dihuité. Efectes*

Esta resolució produirà efectes a partir de l’endemà de notificar-se a les entitats beneficiàries.

Contra esta resolució, que posa fi a la via administrativa, de conformitat amb el que disposa l’article 114.c de la Llei 39/2015, d’1 d’octubre, del procediment administratiu de les administracions públiques, les persones interessades podran interposar els recursos següents:

a) Potestativament, un recurs de reposició davant de l’òrgan que l’haja dictada, en el termini d’un mes comptat des de l’endemà de la notificació d’esta resolució, de conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant del jutjat contenciós administratiu en el termini de dos mesos comptats a partir de l’endemà de la notificació d’esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjuí que les persones interessades puguen exercir qualsevol altra via que consideren oportuna.

  

València, 3 d'octubre de 2024

(p. d. Resolució 12.02.2024; DOGV 9792, 20.02.2024)

Nicolas César Jannone Bellot

Director general de Finançament